gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9095, del 28-05-2021 (2021/5979)

RESOLUCIÓ de 26 de maig de 2021, de la Direcció General de Recursos Humans, per la qual se cita a termini les persones interessades en el procediment abreujat número 646/2020 del Jutjat Contenciós Administratiu número 7 de València.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/5979


Data del document
:   26-05-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 26 de maig de 2021, de la Direcció General de Recursos Humans, per la qual se cita a termini les persones interessades en el procediment abreujat número 646/2020 del Jutjat Contenciós Administratiu número 7 de València. [2021/5979]  
El Jutjat Contenciós Administratiu número 7 de València ha ordenat la pràctica de citació dels tercers interessats, relatius als recursos contenciosos administratius indicats en la capçalera, per la qual cosa es procedeix a la notificació mitjançant la publicació en el Diari Oficial de la Generalitat Valenciana.  
  
Recurrent: Remedios Alamar Martínez  
Persones interessades: participants en el concurs oposició per a la provisió de vacants de facultatiu o facultativa especialistes en al·lergologia, gestionades per la Conselleria de Sanitat Universal i Salut Pública.  
Referència del Jutjat Contenciós Administratiu número 7 de València, procediment abreujat: 646/2020.  
  
D'acord amb el que es disposa en l'article 49 de la Llei 29/1998, de 13 de juliol, de la jurisdicció contenciosa administrativa, se cita les persones interessades en els procediments descrits a fi que puguen personar-se en les actuacions en el termini de nou dies, si al seu dret convé. No obstant això, es fa constar que la Generalitat Valenciana, representada pels lletrats de l'Advocacia General, compareixen en els presents recursos en defensa del manteniment de la resolució recorreguda.  
  
València, 26 de maig de 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9076, del 05-05-2021 (2021/3943)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades a una activitat industrial de planta de formigó en el terme municipal de Benicarló.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/3943


Data del document
:   16-04-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme
    * administració local

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades a una activitat industrial de planta de formigó en el terme municipal de Benicarló. [2021/3943]  
Prats Roca Ingeniería, SLP, en representació d'Áridos Cribados Domingo, SA, ha sol·licitat una declaració d'interés comunitari per a una atribució d'ús i aprofitament en sòl no urbanitzable, relativa a instal·lacions destinades a una activitat industrial de planta de formigó (expedient 2021/0102 TACTICA 1663538), en el terme municipal de Benicarló, situada en la parcel·la 239, del polígon 17.  
De conformitat amb allò que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interès comunitari, l'estudi d'integració paisatgística, així com a la pàgina web https://ovius.gva.es/oficina\_tactica i formular per escrit les observacions que estimen pertinents, en les oficines del Servei Territorial d'Urbanisme de la Conselleria de Política Territorial, Obres Públiques i Mobilitat, avinguda del Mar, núm. 16, planta primera, de Castelló de la Plana.  
  
Cosa que es fa pública perquè se'n prenga coneixement.  
  
Castelló de la Plana, 16 d'abril de 2021.- El cap del Servei Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 9105, del 11-06-2021 (2021/6469)

RESOLUCIÓ de 27 de maig de 2021, del sotssecretari de l'Institut Valencià de Finances, per la qual es nomenen els membres de l'òrgan de selecció del procediment selectiu per a la provisió d'un lloc de subdirector o subdirectora de Sistemes de la Informació.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9105

Data del DOGV
:   11-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6469


Data del document
:   27-05-2021

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 27 de maig de 2021, del sotssecretari de l'Institut Valencià de Finances, per la qual es nomenen els membres de l'òrgan de selecció del procediment selectiu per a la provisió d'un lloc de subdirector o subdirectora de Sistemes de la Informació. [2021/6469]  
A l'efecte de complir el que es disposa en la Resolució de 15 de maig de 2018, del conseller d'Hisenda i Model Econòmic, per la qual es dicten instruccions i es disposa la publicació del II Acord de la Comissió de Diàleg Social del Sector Públic Instrumental de la Generalitat, en matèria de criteris generals d'aplicació a les ofertes d'ocupació pública i les convocatòries d'aquestes en el sector públic instrumental de la Generalitat, resolc:  
Designar els membres per a formar part de l'òrgan tècnic de selecció de la convocatòria per a la provisió definitiva del lloc de treball TE15, subdirector o subdirectora de Sistemes de la Informació, de l'Institut Valencià de Finances (Resolució de 5 de març de 2021, DOGV 9041, de 15.03.2021):  
- President: Rafael Marimón Durá.  
- Vocal: Rosa Yagüe Perales.  
- Vocal: Elies Seguí Mas.  
- Secretari, amb veu però sense vot: Alberto Fernández Frasquet.  
  
Contra la present resolució, que posa fi a la via administrativa, podrà interposar-se recurs contenciós administratiu davant el corresponent jutjat contenciós administratiu en el termini de dos mesos a comptar des de l'endemà de la publicació, segons el que es disposa en els articles 8.2, 46 i concordants de la Llei 28/1998, de 13 de juliol, reguladora de la jurisdicció contenciosa administrativa. No obstant això, abans d'acudir a la via judicial, podrà interposar-se potestativament recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici de la interposició de qualsevol altre recurs que es considere pertinent.  
  
  
València, 27 de maig de 2021.- El sotssecretari: Daniel González Serisola.
Diari Oficial de la Generalitat Valenciana


Sumari del DOGV 9143, del 04-08-2021 (2021/7992)

Informació pública del projecte d'urbanització i estudi d'integració paisatgística, corresponent a la modificació del Pla general d'ordenació urbana de Mislata, relatiu a l'aquarterament Vigil de Quiñones.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7992


Data del document
:   08-07-2021

Organisme emissor
:   Ajuntament de Mislata

Tipus de document
:   Anunci

Descriptors 

:   * pla d'urbanisme
    * administració local

Informació pública del projecte d'urbanització i estudi d'integració paisatgística, corresponent a la modificació del Pla general d'ordenació urbana de Mislata, relatiu a l'aquarterament Vigil de Quiñones. [2021/7992]  
Pel Decret d'alcaldia número 2284, de 6 de juliol de 2021, s'ha adoptat la següent resolució:  
  
«Sotmetre a informació pública el projecte d'urbanització i l'estudi d'integració paisatgística corresponents a la modificació puntual del Pla general d'ordenació urbana de Mislata relatiu a l'aquarterament Vigil de Quiñones, per un període de vint dies, comptadors a partir de l'endemà de la publicació d'aquest anunci en el Diari Oficial de la Generalitat Valenciana, durant el qual podrà examinar-se el document complet en el Servei d'Urbanisme, així com en la pàgina web municipal. En aquest termini es podran formular, així mateix, les al·legacions i els suggeriments que es consideren oportuns».  
  
Mislata, 8 de juliol de 2021.- L'alcalde: Carlos Fernández Bielsa.
Diari Oficial de la Generalitat Valenciana


Sumari del DOGV 9220, del 22-11-2021 (2021/11359)

Informació pública de l'aprovació inicial de la modificació puntual número 22 del Pla d'ordenació urbana detallada.
-------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11242


Data del document
:   27-10-2021

Organisme emissor
:   Ajuntament d'Agost

Tipus de document
:   Anunci

Descriptors 

:   * Agost
    * pla d'urbanisme
    * administració local

Informació pública de l'aprovació inicial de la modificació puntual número 22 del Pla d'ordenació urbana detallada. [2021/11593]  
Per aquest ajuntament s'ha procedit a l'aprovació inicial de la següent modificació del Pla d'ordenació detallada:  
  
Tipus d'instrument: Pla d'ordenació urbana detallada  
Núm. de modificació Núm. 22  
Àmbit: Modificació puntual detallada per a modificació d'alineacions al carrer de l'Horta amb l'avinguda d'Extremadura  
Objecte: La modificació que es proposa té com a objecte adequar les alineacions i rasants del carrer de l'Horta i l'avinguda d'Extremadura, de manera que els solars de les parcel·les resultants de la reparcel·lació tinguen la superfície assignada per aquesta, després d'advertir-se que els solars resultants del projecte de reparcel·lació de la UE-4 no es corresponen amb les alineacions oficials establides en els plans de les normes subsidiàries.  
  
De conformitat amb el que es disposa en els articles 55 i 61.1.a del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, se sotmet a informació pública el projecte de modificació puntual núm. 22 del Pla d'ordenació detallada durant un període de quaranta-cinc dies hàbils a comptar des de l'endemà a la publicació d'aquest anunci en el Diari Oficial de la Generalitat Valenciana, a fi que els qui pogueren tindre's per interessats en aquest expedient, puguen comparéixer i formular les al·legacions, suggeriments o reclamacions que tinguen per convenient.  
  
Al seu torn, estarà a la disposició dels interessats en la seu electrònica d'aquest ajuntament: https://agost.sedelectronica.es.  
El present anunci servirà de notificació als interessats, en cas que no puga efectuar-se la notificació personal de l'atorgament del tràmit d'audiència.  
  
Agost, 27 d'octubre de 2021.- L'alcalde: Juan José Castelló Molina.
Diari Oficial de la Generalitat Valenciana


Sumari del DOGV 9234, del 14-12-2021 (2021/12743)

Oferta d'ocupació pública per a l'any 2021.
-------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12550


Data del document
:   03-12-2021

Organisme emissor
:   Ajuntament d'Alcàsser

Tipus de document
:   Anunci

Descriptors 

:   * Alcàsser
    * concurs administratiu

Oferta d'ocupació pública per a l'any 2021. [2021/12798]  
Per la Resolució d'alcaldia núm. 2021-1211, de 02.12.2021, d'aquest ajuntament, es va aprovar l'oferta d'ocupació pública corresponent a les places que a continuació es ressenyen per a l'any 2021.  
   
Funcionaris de carrera  
  
Escala d'administració general  
  
Grup Subgrup Classif. Nre. vacants Denominació Plaça en rlt  
C C2 A. Gen.  1  Auxiliar adm.  F11  
  
  
  
Escala d'administració especial serveis especials  
  
Grup Subgrup Classif. Nre. vacants Denominació Plaça en rlt  
C C1 A. Esp.  1  Agent pl F37  
  
  
  
Personal laboral  
  
Categoria laboral Especialitat Nre. vacants Denominació Plaça en rlt  
E Conserge ed.  1  Conserge ed. Públic  L90  
  
  
  
En compliment de l'article 91 de la Llei 7/1985, de 2 d'abril, RBRL, i l'article 70 del text refós de la Llei de l'Estatut Bàsic de l'Empleat públic, aprovat per l'RDL 5/2015, de 30 d'octubre.  
  
Contra la present resolució, que posa fi a la via administrativa, pot interposar alternativament o recurs de reposició potestatiu davant l'Alcaldia, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el Jutjat Contenciós Administratiu de València en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o se n'haja produït la desestimació per silenci administratiu.  
  
  
Alcàsser, 3 de desembre de 2021.- L'alcaldessa: Eva I. Zamora Chanzá.
Diari Oficial de la Generalitat Valenciana


Sumari del DOGV 9166, del 03-09-2021 (2021/8036)

Notificació de la sentència dictada en el judici verbal número 1122/2019.
-------------------------------------------------------------------------

### Dades del document

Número de DOGV
:   9166

Data del DOGV
:   03-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/8036


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el judici verbal número 1122/2019. [2021/8036]  
Eva María Mateu Peidró, lletrada de l'Administració de justícia del Jutjat de Primera Instància número 2 de Castelló de la Plana, faig saber que en aquest procediment, en data 18 de maig de 2021, s'ha dictat la sentència que té l'encapçalament i la dispositiva que, literalment, són com segueix:  
  
Sentència núm. 51/2021  
Castelló de la Plana, 4 de març de 2021  
Silvia Bassó de Alburquerque, magistrada jutgessa titular del Jutjat de Primera Instància número 2 de Castelló de la Plana, he vist les actuacions del judici verbal número 1122/2019, seguides a instàncies de Montserrat Agustina Monferrer, representada pel procurador Vicente Ninot Domingo, contra Kevin Yesith Álava Sánchez, en rebel·lia processal, i he dictat aquesta sentència, d'acord amb els següents  
  
«Dispositiva  
Estime la demanda interposada per Montserrat Agustina Monferrer, representada pel procurador Vicente Ninot Domingo, contra Kevin Yesith Álava Sánchez, en rebel·lia processal, i, en conseqüència,  
1. Condemne Kevin Yesith Álava Sánchez a abonar a l'actora, Montserrat Agustina Monferrer, la quantitat de 1.228,02 euros (mil dos-cents vint-i-huit euros amb dos cèntims), més l'interés legal d'aquesta suma des de la data de presentació de la demanda, 17 de setembre de 2019.  
2. Condemne, així mateix, el demandat esmentat a pagar les costes causades en aquest procediment.  
Quan notifiqueu aquesta resolució a les parts, comuniqueu-los que, en contra, no s'hi pot interposar cap recurs, d'acord amb la nova redacció de l'article 455 de la LEC.  
Aquesta és la meua sentència, que pronuncie, mane i signe.»  
  
I, perquè així conte i valga d'edicte per a la notificació de la sentència als demandats Kevin Yesith Álava, expedisc aquest edicte.  
  
Castelló de la Plana, 4 de març de 2021.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 9202, del 26-10-2021 (2021/10717)

Informació pública de l'acord de dissolució de la cooperativa.
--------------------------------------------------------------

### Dades del document

Número de DOGV
:   9202

Data del DOGV
:   26-10-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/10417


Organisme emissor
:   Carrocerias Valencianas, COOP V.

Tipus de document
:   Anunci

Informació pública de l'acord de dissolució de la cooperativa. [2021/10250]  
Es fa públic que l'Assemblea General de l'entitat Carrocerías Valencianas, Coop. V., inscrita en el Registre de Societats Cooperatives de València amb número CV-1195 i amb CIF núm. F-96358577, celebrada en data 16 de setembre de 2021, ha aprovat la dissolució total de l'entitat, per la causa establida en l'article 81.1.g del text refós de la Llei de cooperatives de la Comunitat Valenciana, així com en l'article 49.g dels Estatuts Socials.  
Es posa en coneixement dels creditors socials, el seu dret a obtindre el text íntegre dels acords i decisions adoptades, els balanços suport de la dissolució, així com el dret dels creditors a oposar-se a la dissolució en els termes previstos en l'esmentada llei.  
  
Quart de Poblet, 16 de setembre 2021.- El president: José Vicente Blat Dolz.
Diari Oficial de la Generalitat Valenciana


Sumari del DOGV 9029, del 26-02-2021 (2021/813)

Notificació de la sentència dictada en el procediment ordinari número 376/2019.
-------------------------------------------------------------------------------

### Dades del document

Número de DOGV
:   9029

Data del DOGV
:   26-02-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/813


Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la sentència dictada en el procediment ordinari número 376/2019. [2021/813]  
Procediment: procediment ordinari [ord] - 000376/2019.  
De: Banco de Sabadell, SA.  
Procuradora: Carmen Rueda Armengot.  
Contra: Fatna Katmiri i Fouad Chatoui.  
Procurador/a:   
Gonzalo Sabater Mataix, lletrat de l'Administració de justícia del Jutjat de Primera Instància i Instrucció número 2 de Mislata, faig saber que, en virtut del que s'ha disposat en les actuacions a què es fa referència, i de conformitat amb el que es disposa en els articles 156.4 i 164 de la Llei d'enjudiciament civil, mitjançant aquest edicte, es notifica a Fatna Katmiri i Fouad Chatoui la sentència dictada, la part dispositiva de la qual és com segueix:  
  
«Dispositiva  
Estime íntegrament la demanda formulada per l'entitat Banco Sabadell, SA, declare resolt el contracte de préstec amb garantia hipotecària de 26 de maig de 2010 concertat entre les parts, i condemne Fouad Chatoui i Fatna Katmiri a pagar 126.167,21 euros, més els interessos ordinaris des de la data dels impagaments i una vegada dictada la sentència, d'acord amb l'article 576 de la LEC, amb càrrec a la hipoteca constituïda en garantia del contracte objecte de la demanda, sense alterar la seua preferència i rang.  
Amb condemna expressa a costes a la part demandada.  
Contra aquesta resolució es pot interposar un recurs d'apel·lació, d'acord amb la Llei d'enjudiciament civil, que ha d'interposar-se dins del termini de 20 dies, comptador a partir de la notificació.»  
  
I, perquè valga de notificació als demandats, Fatna Katmiri i Fouad Chatoui, en parador ignorat, expedisc aquest edicte.  
  
Mislata, 11 de setembre de 2020.- El lletrat de l'Administració de justícia: Gonzalo Sabater Mataix.
Diari Oficial de la Generalitat Valenciana


Sumari del DOGV 9143, del 04-08-2021 (2021/8314)

Extracte de la Resolució del 19 de juliol de 2021, del vicerector d'Internacionalització i Cooperació de la Universitat Jaume I de Castelló, per la qual es convoquen les beques del màster universitari en Cooperació al Desenvolupament (MCAD-IIDL) per a estudiants procedents de països i poblacions estructuralment empobrits, per al curs 2021/22.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8314


Data del document
:   19-07-2021

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució del 19 de juliol de 2021, del vicerector d'Internacionalització i Cooperació de la Universitat Jaume I de Castelló, per la qual es convoquen les beques del màster universitari en Cooperació al Desenvolupament (MCAD-IIDL) per a estudiants procedents de països i poblacions estructuralment empobrits, per al curs 2021/22. [2021/8314]  
BDNS (identif.): 577529.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/577529)  
  
Primer. Beneficiaris  
Podran ser beneficiàries d'aquestes beques persones procedents de països en desenvolupament, i que es matriculen en el màster universitari en Cooperació al Desenvolupament en l'UJI, en el curs acadèmic 2021/22.  
  
Segon. Finalitat  
Quatre beques de matrícula en el màster universitari en Cooperació al Desenvolupament (MCAD-UJI) per a estudiants procedents països i poblacions estructuralment empobrits durant el curs acadèmic 2021/2022.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes beques és de 7.137,26 euros.  
  
Cinqué. Termini de presentació de sol·licituds  
El termini de presentació de sol·licituds serà de 20 dies hàbils comptats a partir de la publicació d'aquesta convocatòria en el Tauler d'Anuncis Oficials (TAO) de la Universitat Jaume I.  
  
Castelló de la Plana, 19 de juliol de 2021.- El vicerector d'Internacionalització i Cooperació: Joan Antoni Martín Montaner.